Az Echo tévé levetette a paródiavideót is, amiben a diáktüntetés szóvivője helyett Orbán kapja az ívet

Ennél hülyébb senki nem lehet. Az orosz kommunisták lassan lemaradnak a kanyarban, ugyanis az történt, hogy először a saját videóját tette elérhetetlenné az Echo tévé. Ez volt az a videó, amiben Velkovics Vilmos vállalhatatlanul viselkedik egy gimnazistával, a diáktüntetések szóvivőjével. Erről akkor azt írtam, hogy ami nem látszik, az nincs:

Ami nem látszik, az nincs: az Echo tévé eltüntette a diáktüntetés szóvivőjével készült interjút Ami nem látszik, az nincs: az Echo tévé eltüntette a diáktüntetés szóvivőjével készült interjút Velkovics Vilmos műsorvezető a beszélgetésben leuralta a 17 éves Kálló Dánielt, amiért rengeteg kritika érte a csatornát és az interjú készítőjét. Mint ismert, az Echo tévé Napi aktuális című műsorába meghívták a 17 éves Kálló Dánielt, a Független Diákparlament szóvivőjét, a legutóbbi diáktüntetés egyik szervezőjét.

A fenti cikkbe is be volt ágyazva egy paródiavideó, ami úgy lett összevágva, hogy Velkovics kérdéseit Orbán Viktor kapja meg. És most már ott tartunk, hogy ezt a videót is leszedette az Echo tévé.

Komolyan, nem hiszem el, hogy van, aki a 21. században ugyanazt azt gondolja, mint a képekről ellenfeleiket leretusálgató kommunista diktátorok, vagyis tényleg úgy hiszi, hogy

AMI NEM LÁTSZIK, AZ NINCS!

De, van.